b'\n_START_ARTICLE_\nEdmundas Montrimas\n_START_SECTION_\nBiografija\n_START_PARAGRAPH_\n1958 m. baig\xc4\x97 Vilniaus pedagogin\xc4\xaf institut\xc4\x85.  1967 m. Vilniaus valstybiniame universitete apgyn\xc4\x97 fizikos ir matematikos moksl\xc5\xb3 kandidato (dabar \xe2\x80\x93 daktaro) disertacij\xc4\x85 tema \xe2\x80\x9eKr\xc5\xabvinink\xc5\xb3 generacijos ir prilipimo vaidmens selektrofotografini\xc5\xb3 sluoksni\xc5\xb3 i\xc5\xa1sielektrinimo mechanizme tyrimas\xe2\x80\x9c (vadovas Jurgis Vi\xc5\xa1\xc4\x8dakas), o 1973 m. \xe2\x80\x93 fizikos ir matematikos moksl\xc5\xb3 daktaro (dabar \xe2\x80\x93 habilituoto fizini\xc5\xb3 moksl\xc5\xb3 daktaro) disertacij\xc4\x85 tema \xe2\x80\x9eSlaptojo elektrofotografinio atvaizdo susidarymo fizikiniai pagrindai\xe2\x80\x9c._NEWLINE_Nuo 1978 m. \xe2\x80\x93 Vilniaus universiteto profesorius. Iki 1999 m. buvo Fizikos fakulteto Kietojo k\xc5\xabno elektronikos katedros ved\xc4\x97jas.\n_START_SECTION_\nMokslin\xc4\x97 veikla\n_START_PARAGRAPH_\nSvarbiausi darbai i\xc5\xa1 kr\xc5\xabvinink\xc5\xb3 generacijos ir transporto a - Se, chalkogenidiniuose stikluose ir organiniuose puslaidininkiuose, amorfini\xc5\xb3 puslaidininki\xc5\xb3 savybi\xc5\xb3, slaptojo elektrografinio ir elektroradiografinio atvaizdo susidarymo fizikini\xc5\xb3 proces\xc5\xb3 tyrin\xc4\x97jim\xc5\xb3. Paskelb\xc4\x97 daugiau kaip 240 mokslini\xc5\xb3 darb\xc5\xb3, yra 80 (SSRS) i\xc5\xa1radim\xc5\xb3, taip pat JAV patent\xc5\xb3 autorius ir bendraautoris'